نزار بركة، الأمين العام لحزب الاستقلال، فعام 2016 عندما كان رئيسا للمجلس الاقتصادي والاجتماعي والبيئي، كيعتبر التوظيف بالتعاقد حل استعجالي خلال الدخول المدرسي 2016/2017 لمواجهة اكتظاظ الاقسام وتعويض المتقاعدين. اليوم نزار باغي إيقاف هاد النظام فالتوظيف وماشي يلغيه لأنه حل كتمشي ليه الحكومة عند الاقتضاء، وقال في أكثر من خرجة اعلامية بأنه “غادي يوقف هاد النظام فحالة طلع رئيس الحكومة”، قيادات استقلالية بارزة، وكيقولو بلي “بركة غايكون رئيس الحكومة لسنة 2021′′، كتبقا طموحات انتخابية. نرجعو لقضية التعاقد، أول حكومة دارت التوظيف بالتعاقد هي حكومة عباس الفاسي الامين العام السابق، ذلك بموجب التعديل الذي أدخلته حكومته على قانون الوظيفة العمومية ونشر بالجريدة الرسمية عدد 2372 / 21-7- 2011. وفي سنة 2017 قامت الحكومة إلغاء نظام التعاقد السابق وعوضته بنظام توظيف الأساتذة أُطر الاكاديميات، وذلك من خلال الإسراع بإخراج الأنظمة الأساسية لهذه الاكاديميات حيث أصبح بإمكانها التوظيف جهويا باعتبارها مؤسسات عمومية تتمتع بالاستقلال الإداري والمالي كسائر المؤسسات العمومية الموجودة بالعشرات في كل ربوع الوطن. هادشي كتقولو الحكومة وعارفو نزار بركة. التوظيف الجهوي لأطر الأكاديميات مكن من تكوين وتوظيف ما يفوق 100 الف إطار خلال خمس سنوات وهو ما ساهم في التخفيف من حدة البطالة في صفوف حاملي الشهادات. نزار بركة عارف ايجابيات التوظيف الجهوي، وقيمته في محاربة البطالة، بحيث أنه في افق 2028 غايولي المغرب قطع مع الاكتظاظ فالأقسام. خبير اقتصادي تحدث مع “كود” قال بالحرف “التوظيف بالتعاقد هو المستقبل وخيار استراتيجي، ومخاصش نكون حشمانين فاش نقولوها، خاص هاد الخيار يبقا فجميع المؤسسات لأنه مهم بزاف مع التكوين طبعا”. في أكتوبر 2019، انتقد المجلس الاقتصادي والاجتماعي والبيئي في تقريره السنوي، اللجوء بشكل متسرع إلى توظيف 55 ألف أستاذ في السنوات الثلاث الأخيرة لسد الخصاص الحاصل بسبب إحالة العديد من المدرسين على التقاعد. وأكد التقرير أن توظيف الأساتذة وإدماجهم في الفصول الدراسية دون تمكينهم من تكوين رصين يشكل خطرا كبيرا محذقا بالمدرسة العمومية وبتلاميذها وبإنجاح عملية إصلاح القطاع ككل. التعاقد تلغى ومبقاش، الحكومة كتقول كاين التوظيف الجهوي من خلاله تحولت الأكاديميات الى مؤسسة عمومية عندها استقلالية خصها تقوى اكثر، لكن اللي ناقص هو التكوين ضعيف، خاص الاكاديمية تطور نظام التكوين. ماشي نزار اللي كيدير المزايدات بملف الاساتذة المتعاقدين، حتى ادريس لشكر، وقيادات مختلف الاحزاب بمن فيها اللي فالحكومة. 
المزايدات السياسية.. الاستقلال هو أول حزب جاب نظام التوظيف بالتعاقد ونزار بركة اعتبرو فـ2016 حل استعجالي ودبا باغي يحيدو.. وخبير اقتصادي لـ”كود”: التعاقد هو المستقبل